|  |  |  |
| --- | --- | --- |
| **ΕΛΛΗΝΙΚΗ ΔΗΜΟΚΡΑΤΙΑ****ΥΠΟΥΡΓΕΙΟ ΠΑΙΔΕΙΑΣ, ΕΡΕΥΝΑΣ & ΘΡΗΣΚΕΥΜΑΤΩΝ**ΠΕΡΙΦΕΡΕΙΑΚΗ ΔΙΕΥΘΥΝΣΗ ΠΡΩΤΟΒΑΘΜΙΑΣ & ΔΕΥΤΕΡΟΒΑΘΜΙΑΣ ΕΚΠΑΙΔΕΥΣΗΣ ΑΤΤΙΚΗΣ**49η ΠΕΡΙΦΕΡΕΙΑ** **ΔΗΜΟΤΙΚΗΣ ΕΚΠΑΙΔΕΥΣΗΣ ΑΤΤΙΚΗΣ** ΣΧΟΛΙΚΟΣ ΣΥΜΒΟΥΛΟΣ Δρ. ΑΝΔΡΕΑΣ Ν. ΖΕΡΓΙΩΤΗΣ |  | **Διόνυσος, 6 Μαρτίου 2017** **Αριθμ. Πρωτ.: Φ3.Α/ 78****ΠΡΟΣ****τους κ.κ. Διευθυντές και Διευθύντριες και τους Συλλόγους Διδασκόντων των Δημόσιων και Ιδιωτικών Δημοτικών Σχολείων της 49ης Περιφέρειας Δ.Ε. Αττικής**Κοιν.κ. Προϊστάμενο Επιστημονικής και Παιδαγωγικής Καθοδήγησης Π.Ε. Αττικής |
| Ταχ. Δ/νση | : Πλαστήρα Νικολάου, 50 |
| Τ.Κ.-Πόλη | : 14576, Διόνυσος |
| Τηλέφωνο | : 2108145999 |
| Ηλ. Δ/νση | : symdim-anatt49@sch.gr |
| **Ιστολόγιο** | **:** [**www.49epa.weebly.com**](http://www.49epa.weebly.com) |
| Πληροφορίες | : Τίνα Χανδρά Πάνου Δέσποινα |
| Τηλέφωνο | : 2102465855 |
| Τηλ. & Φαξ | : 2102461598 |
| Ηλ. Δ/νση | : simvouloi@yahoo.com  |

**Θέμα: «Παγκόσμια Ημέρα κατά της Ενδοσχολικής Βίας και του Εκφοβισμού».**

Σήμερα, 6η Μαρτίου 2017, είναι ημέρα επετειακού εορτασμού της Παγκόσμιας Ημέρας κατά του Σχολικού Εκφοβισμού και της Ενδοσχολικής Βίας. Είναι σημαντικό, στο πλαίσιο της ευρύτερης διαπαιδαγώγησης των μαθητών μας, να εντάξουμε μέσα στην εβδομάδα αυτή θεματικές δράσεις σε όλες τις τάξεις των σχολείων μας για το σκοπό αυτό. Ο συμβολισμός αυτής της ημέρας, ας γίνει μία ακόμα αφορμή για προβληματισμό και συζητήσεις μέσα στις τάξεις και τα σχολεία μας κατά της ενδοσχολικής βίας κι όλοι οι συνάδελφοι ας αναλάβουν να οργανώσουν δράσεις με ανάλογο περιεχόμενο με τους μαθητές τους. Δεν κουραζόμαστε να επαναλαμβάνουμε συνεχώς, ότι **η εξασφάλιση του βασικού συναισθήματος της ασφάλειας για όλους τους μαθητές μας μέσα στο σχολείο είναι βασικό μας μέλημα και προτεραιότητα.**

Αγωγή και μόρφωση είναι οι δύο πυλώνες του εκπαιδευτικού μας συστήματος. Η σωστή όμως αγωγή περιλαμβάνει πρωτίστως το σεβασμό της προσωπικότητας του συμμαθητή μας, του πιο αδύναμου και γενικότερα του «άλλου» δίπλα μας. Σύνθημά μας ας είναι: **κανένας μαθητής θύμα, κανένας μαθητής θύτης, κανένας μαθητής εγκλωβισμένος και αβοήθητος στο φαύλο κύκλο της βίας και του εκφοβισμού με οποιαδήποτε μορφή.**

Αγαπητές και αγαπητοί συνάδελφοι, σας εύχομαι καλή επιτυχία στο δύσκολο και γεμάτο προκλήσεις έργο σας.

 Ο Σχολικός Σύμβουλος

Ανδρέας Ν. Ζεργιώτης